cyanic-selkie/wikianc huggingface dataset:
Rognkjekse og rognkall
Utbreiing og levesett
På yngelstadiet lever fisken pelagisk i tarebeltet, der han kan finne skjul, og feste seg med sugeskiva på tareblad. Når yngelen er om lag eit år gammal, og kring 6-7 cm lang, søkjer mange til ope hav for å beite, stort sett på planktoniske krepsdyr, manetar, småfisk og børstemakk.
Fisken er solitær oftare enn stimlevande. Utan om gyteperioden lever arten semipelagisk,  i dei øvre 50-60 metrane i oseaniske farvatn. Han held til i det nordlege Atlanterhavet. Det har vorte påvist tre ulikt genetiske populasjonar: Ein i nordvest (Maine-Canada-Grønland), ein populasjon i nordaust (Island- Noreg) og ein i Austersjøen.
Forsking syner at rogkjeks er relativt stadbundne, og at lokale bestandar kan vere små. Ein finn genetiske forskjellar når ein samanliknar fisk frå nord til sør langs Norskekysten.
Rognkjekser i Sognefjorden, Hardangerfjorden og Boknafjorden tilhøyrer same genetiske gruppe. I Isfjorden på Svalbard er dei mest lik rognkjeks frå Grønland.
Gyting
I gyteperioden finn ein rognkjeks i grunne område langs kysten på begge sider av Nord- Atlanteren. I Aust - Atlanteren frå Svalbard i nord til Portugal i sør. Som med anadrome fiskeslag, ser det ut til at arten søkjer attende til område  der den sjølv vart klekt. Utanom gyteperioden er det ingen ytret tegn som skil kjønna. Men i gytetida er det tydeleg forskjell, kjekser er  blå, kallar er raude. Rognkjeks gyt i tidsromet februar til mai. I Noreg foregår gytinga mest i Nord-Noreg.
Innsiget av rognkall kjem om lag to veker før rognkjeksa. Gytinga foregår i  territorie som kallen har etablert. Etter befruktinga fester egga seg til botnen i ein klump. Det kan vere rogn frå fleire hoer i klumpen. Og hoa kan legge rogn i reviret til andre hannar. Når ho har gytt vandrar ho ut mot havet og djupare vatn.
Rognkumpen vert passa av hannen til egga er klekte, noko som ofte kan ta opp mot to månadar. I tillegg til å jaga vekk predatorar syter han òg for at rogna vert tilført friskt vatn.
Fiske
Fiske etter rognkjeks i Noreg tok til på 1950-talet. Formålet med fisket er å nyttiggjere seg rogna til fisken. Det vert difor fiska i gyteperioden. Fisket foregår for det meste med garn. Det kan vere vanskeleg fordi det må foregå heilt inn mot land, på grunne, ofte verharde kystområde.
Rogna vert brukt til kaviarproduksjon. Det er ein fordel å kunne fange berre rognfiskane. Sidan dei er større enn hanne, prøver ein å bruke garn med så store mauskar at kallane ikkje vert fanga. Mauskestorleiken kan vere opp til 292 mm.
Kvoteråda frå Havforskningsinstituttet har frå 2019 vore å halde den totale mengda produsert rogn under 400 tonn, noko som tilsvarar 1320 tonn fisk. Det kvoterådet gjeld og for 2023. Fiskarane får tildelt fartøykvote.
I Noreg vert sjølve fisken sjeldan brukt til mat. På Island er rognkallen, hannane, sett på som svært god matfisk, og det vert difor fiska etter han.
Rensefisk
For å få bukt med lakselus, som er eit stort problem i oppdrettsnæringa, vert det sett fisk som et lakselusa av oppdrettsfisken, ut i oppdrettsmerdane. Rognkjeks er ein av artane som vert brukt til dette.
Desse fiskane kan ikkje settjast ut mellom laksen utan at dei har gøymestaderder dei kan kvile. Det vert arbeidd med å få til dette på best muleg måte. Det vert helst brukt ulike plastremser, festa til tauverk. Rognkjeksen et lakselus berre til han er om lag 400 gram. I merdane må rensefisken ha tilleggsfôr, og ein søkjer etter for som gjer at fisken veks seint. Fisken kan då brukast lenger. Det ser ut som slik foring gir betre fiskevelferd. Noko av rogkjeks som vert nytta til rensefisk ver fiska til dette formålet, men mesteparten kjem frå oppdrett, der det vert nytta rogn frå villfanga fisk.
Dersom denne stamfisken, som kan ha genar frå ulike område, rømmer, kan det påverke genane i lokale rognkjeksbestandar. Røming kan og medføre fare for sjukdomsspreiing.
717 Wisibada
717 Wisibada er ein hovudbelteasteroide. Han blei oppdaga den 26. august 1911 av Franz Kaiser ifrå Landessternwarte Heidelberg-Königstuhl.
Frisk bris
Frisk bris er kategori 5 i Beaufortskalaen og er den sterkaste av briskategoriane. Vindsnøggleiken er då 8,0-10,7 m/s eller 30-39 km/t. I eldre sjønemning heiter vindstyrken enkeltreva mersseils kuling.
Håkon
Håkon eller Haakon er eit mannsnamn med opphav i Norden og i norrønt språk. Namnet har vore skrive Hakon eller Hakun. På svensk er det vanleg å skriva Håkan, på dansk Haagen.
Frisk bris
På land
Små tre med lauv byrjar å svaie.
Håkon
Truleg tyder namnet den høgætta. Mange norske kongelege har heitt Håkon eller Haakon.
Frisk bris
Til fjells
Det blir tungt å gå på ski mot vêret. Fokksnø som driv langs bakken virvlast så høgt at sikta vert redusert. Snødrevet piskar i andletet.
Til sjøs
Mellomstore bølgjer oppstår (2-3 m), som har meir utprega langstrakt form og mange skumtoppar. Sjøsprøyt frå bølgjetoppane kan skje.
Håkon
Håkon har namnedag den 22. juni.
Politistasjon
Ein politistasjon eller lensmannskontor er ein bygning ei politistyrke bruker som hovudkontor. Slike bygg har gjerne kontor, oppbevaringsrom for utstyr og køyretøy, eventuelt òg midlertidige fengselsceller og avhøyrsrom.
Noreg
Innan kvart politidistrikt finst det politistasjonar og namsfogdkontor. Tidlegare fanst det òg lensmannskontor, men lensmannstittelen blei avskaffa i 2021.
Politistasjonar kan anten ha reine politioppgåver eller både politigjeremål og sivile rettspleie­gjeremål. Namsfogdkontor blir leia av ein namsfogd og dekker eit namsfogddistrikt.
Kvar politistasjon er leia av ein politistasjonssjef som har både operativt og administrativt ansvar for alle tilsette på sin stasjon og inngår som ein del av leiargruppa i politidistriktet.
Politistasjonssjefar er som regel politiinspektør og er polititenestemenn med anten politifagleg utdanning eller juristutdanning.
San Basilio
San Basilio (sardisk Santu 'Asìli 'e mònti) er ein kommune i Italia som ligg i provinsen Sud Sardegna i regionen Sardinia. Han har 1 238 innbyggjarar. Kommunen dekkjer eit område på 44.63 km² og ligg i ei høgd på 415 meter over havet.
Chris Pinnick
Pinnick vart fødd i Van Nuys i California og byrja å spele gitar då han var sju. Ein av dei første jobbane hans var på Herb Alpert-singelen «Rise,» som gjekk til topps på Billboard Hot 100 i oktober 1979.
Etter gitaristen Donnie Dacus slutta i Chicago seint i 1979, vart Pinnick leigd inn som studiomusikar for albumet Chicago XIV. Han fortsette å turnere med bandet og vart verande andregitarist etter at dei henta inn Bill Champlin for Chicago 16. Då Chicago 17 kom ut i 1984, var Pinnick oppført som fulltidsmedlem i bandet, medan Pinnick sjølv hevda han aldri var medlem. Uansett slutta han i gruppa i 1986 og vart etterfølgd av Dawayne Bailey.
Pinnick har òg arbeidd for Peter Cetera, Chuck Negron, Chet McCracken og Rick Devin.
Bioluminescens
Bioluminescens er produksjon og utstråling av lys hjå levande organismar. Fenomenet er eit resultat av ein kjemisk reaksjon der kjemisk energi vert omgjort til lysenergi.
OGAE Second Chance Contest 2015
OGAE Second Chance Contest 2015 (OGAE SCC 2015) var den tjueniande gongen OGAE Second Chance Contest vart arrangert. Tevlinga vart halden i Stockholm i Sverige, etter at Sverige vann tevlinga i 2014, med songen «Survivor» av Élena Paparízou.
For å kunne deltake i OGAE Second Chance Contest 2015 måtte ein ha delteke i ein av dei nasjonale finalane i Eurovision Song Contest 2015; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.
Atten land deltok i tevlinga. Austerrike, Italia, Latvia, Moldova og Serbia returnerte til tevlinga. Belgia, Frankrike, Island, Israel, Romania og Spania, som deltok i 2014, deltok ikkje i 2015-utgåva av OGAE Second Chance Contest.
Italia vann OGAE Second Chance Contest for tredje gong, med songen «Fatti avanti amore» av Nek.
Liten storm
Liten storm er vindstyrke 9 i Beaufortskalaen og den svakaste av stormkategoriane. Vindsnøggleiken er då 20,8–24,4 m/s eller 76-87 km/t. I eldre sjønemning heitte vindstyrken storsegls kuling.
Land
Heile store tre svaiar og hiv på seg. Takstein kan blåse av.
I fjellet
Vind og snøfokk gjer det umogeleg å ta seg fram på ski over fjellet. Sjølv i klårvêr og lite snøfokk kan påkjenninga bli så stor at ei snøhole eller ei hytte er einaste redning.
På sjøen
Vinden skapar høge bølgjer (7-10 m). Tette skumstrimer driv i vindretninga. Sjøen byrjar å rulle, og sjørokket kan føre til nedsett sikt.
BBC News
BBC News (tidlegare: BBC News 24) er kanalen til BBC som sender nyhende døgnet rundt. Han sender til Storbritannia, men er òg tilgjengeleg i Irland. Han er derfor systerkanalen til BBC World News, som er verdsfemnande.
718 Erida
718 Erida er ein hovudbelteasteroide. Han blei oppdaga den 29. september 1911 av Johann Palisa ifrå Universitäts-Sternwarte Wien.
Peter Jebsen
Peter Jebsen var ein norsk forretningsmann. Han voks opp i hertugdømet Slesvig, som den gong låg under Danmark. Han var fødd i Broager sogn på halvøya Sundeved i Nord-Slesvig og var bror til Jürg Jebsen og Johan Jebsen. Han kom til Bergen i 1843. Etter å ha vore tilsett eit par år hjå Gades Manufaktur i Bergen, kjøpte han Blindheimselva i Ytre Arna for 200 spesidalar, halve formuen sin. I 1846 bygde han eit bomullsveveri ved utløpet til elva med 36 vevstolar som han hadde kjøpt i England. Dette skal ha vore det første mekaniserte bomullsveveriet i Noreg. Verksemda auka raskt, og etterkvart vart det bygd både bomullsspinneri, fargeri og bleikeri på staden. Dette vart starten på Arne fabrikker.
I tillegg til å vere industrigründer, vart Peter Jebsen også ein pioner innan samferdslehistoria på Vestlandet. Fabrikken kjøpte i 1864 dampbåten D/S «Arne». Den viktigaste oppgåva for båten var transport mellom fabrikken i Arna og Bergen, samstundes vart han den første rutebåten som gjekk i trafikk mellom Bolstad og Bergen. Peter Jebsen var også ein av dei som jobba for å få ein jarnbane mellom Bergen og Voss.
Jebsen representerte Bergen på Stortinget i 1874 og i 1880.
Inhul
Inhul (ukrainsk Інгул) er ei venstre sideelv til Søndre Buh i Ukraina. Ho spring ut nord for Kropyvnytskyj, og renn sørover til Søndre Bug ved Mykolayiv, 65 km frå der Søndre Bug munnar ut i Svartehavet. Ingul er kring 300 km lang.
Den greske historikaren Herodotos nemner elva som Pantikapes i hans Historier (4.54), då han skildra Skythia.
Sigbrit
Sigbrit eller Sigbritt er eit kvinnenamn med opphav i Nederland. Namnet skal koma av samansettinga sigu, siger, og beraht, strålande eller lys. Namnet vert noko nytta i Sverige og Danmark.
Vest-Tyskland
Vest-Tyskland er ei nemning på dei vestlege delane av Tyskland. Etter andre verdskrigen og fram til 3. oktober 1990 var Vest-Tyskland ei uformell nemning på den delen av Tyskland som ikkje var del av den tyske demokratiske republikken (DDR).
Bakgrunn
Etter krigen vart Tyskland delt i okkupasjonssoner av dei sigrande maktene. USA, Frankrike og Storbritannia hadde styrkar i vest, medan Sovjetunionen hadde styrkar i aust. Formelt vart den tyske staten reorganisert i dei vestlege delane i 1949.
Namn
I Tyskland vart oftast namnet Forbundsrepublikken Tyskland (Bundesrepublik Deutschland) nytta om landet. DDR vart ofte kalla SBZ eller Midt-Tyskland i vest. Nemninga 'Aust-Tyskland' vart hovudsakleg nytta i utlandet, og den vesttyske regjeringa motarbeidde bruken av namnet 'Aust-Tyskland' for DDR, sidan dei reserverte namnet for dei austlege tyske provinsane som sigersmaktene hadde stilt under Folkerepublikken Polens forvaltning, og som dei polske kommunistane de facto hadde annektert. Den provisoriske hovudstaden i Vest-Tyskland var i røynda Bonn. Berlin var formelt og symbolsk hovudstad. Vest-Tyskland styrte over dei vestlege delane av Berlin, kalla Vest-Berlin. Aust-Berlin var hovudstad i DDR.
Sjølvstyre
Vest-Tyskland vart erklært fullt sjølvstendig att den 5. mai 1955 samstundes med at landet vart medlem av NATO. Gjennom NATO-alliansen heldt USA fram med å ha styrkar i landet. DDR vart òg erklært sjølvstendig, men sovjetiske styrkar vart verande der. Dei vart i 1953 nytta til å slå ned demonstrasjonar blant befolkninga i Aust-Berlin.
Cuxhaven
Cuxhaven er ein by i Tyskland i delstaten Niedersachsen med om lag 50 000 innbyggjarar. Byen ligg ved kysten av Nordsjøen og munningen av Elbe. Cuxhaven strekkjer seg 14 km frå aust til vest og 7 km frå nord til sør. Han er administrasjonsstad i landkreisen Cuxhaven og er ein populær feriestad ved Nordsjøen.
Historie
Cuxhaven er ein relativt ung by og vart først ein by 15. mars 1907. I over 600 år fram til 1937 høyrte Cuxhaven til Hamburg.
Mellom 1945 og 1964 vart det utført forskjellige raketteksperiment nær Cuxhaven. I oktober 1945 vart V-2-raketten skote opp som ein demonstrasjon for dei allierte. Seinare vart det avfyrt mange rakettar her, alt frå naudrakettar til store forskingsrakettar. I 1963 vart den første raketten som nådde ei høgd 120 km skote opp frå Cuxhaven. Etter ei ulukke med dødleg utfall i 1964 vart testoppskytinga lagt ned.
719 Albert
719 Albert er ein Amor-asteroide. Han blei oppdaga den 3. oktober 1911 av Johann Palisa ifrå Universitäts-Sternwarte Wien.
San Gavino Monreale
San Gavino Monreale (sardisk Santu 'Èngiu) er ein kommune i Italia som ligg i provinsen Sud Sardegna i regionen Sardinia. Han har 8 671 innbyggjarar. Kommunen dekkjer eit område på 87.4 km² og ligg i ei høgd på 54 meter over havet.
Gertrude Ederle
Gertrude Caroline Ederle var ein amerikansk symjar. I 1926 vart ho den første kvinna som sumde over Den engelske kanalen.
Under OL 1924 i Paris var Ederle med på å vinne gull på 4 x 100 m frisymjing. I tillegg vann ho to individuelle bronsemedaljar på 100 meter og 400 meter fri.
Då Ederle som første kvinna sumde over Den engelske kanalen, starta ho frå Cap Gris-Nez i Frankrike kl. 07.05 om morgonen den 6. august 1926. Fjorten timar og 30 minuttar seinare kom ho i land ved Kingsdown i England. Rekorden vart ståande heilt til 1950, då Florence Chadwick sumde over kanalen på 13 timar og 20 minuttar.
Please, Please, Please
«Please, Please, Please» er ein R&B-song skriven av James Brown og Johnny Terry og spelt inn av Brown and The Famous Flames. Han vart gjeven ut som singel på det Cincinnati-baserte selskapet Federal Records og var den første professjonelle innspelinga og hitten til Brown. Singelen selde etter kvart over ein million eksemplar. Han vart signaturlåten til Brown og eit fast innslag på konsertane hans.
Brown hadde djupe røter i sørstats gospelmusikk, og «Please, Please, Please» syner den 23 år gamle Brown med knust hjarte som inntrengande ber jenta si om ikkje å gå frå han. The Famous Flames song glatte vokalharmoniar bak den lidenskaplege vokalen til Brown.
«Please, Please, Please» nådde sjetteplassen på R&B-lista i USA, men gjorde det ikkje særleg godt hos pop-publikummet og nådde berre 105. plass på pop-lista. Eit album kalla opp etter songen vart gjeven ut seint i 1958 etter at Brown hadde fått ein ny R&B-hit med «Try Me».
I 1964 vart singelen gjeven ut på ny på King Records med publikum på eit lydspor for å skape kjensla av ei konsertinnspeling. Denne gongen nådde singelen 95. plass på Billboard Hot 100.
I 2004 vart «Please, Please, Please» rangert på 142. plass på lista til musikkmagasinet Rolling Stone over dei 500 største songane gjennom tidene.
Andre utgåver
«Please, Please, Please» er spelt inn av mange andre artistar, mellom andre Tina Turner og den britiske rockegruppa The Who på debutalbumet deira My Generation frå 1965.
Mari Molid
Mari Kristine Søbstad Molid er ein norsk handballspelar frå Trondheim som sidan 2016 spelar på danske Randers HK. I perioden 2010-16 vann ho to VM-gull, eitt EM-gull og OL-bronse med det norske handballandslaget. Molid er ein høgrehendt rykkrom-spelar med «meget gode forsvarskvaliteter».
Molid var i yngre år medlem i Kolstad IL, før ho i tida 2006-12 var aktiv på det norske topplaget Byåsen IL. Deretter spelte ho i to sesongar på Levanger HK (2012-14) og like lenge i Larvik HK (2014-16). Sommaren 2016 flytta ho over til danske Randers.
Molid debuterte på landslaget mot Sverige 22. september 2010, og fekk plass i mannskapet som tok gull i handball-EM 2010 mindre enn tre månader seinare. Eitt år etterpå vart ho også verdsmeister då Noreg vann VM-finalen 2011 i Sao Paulo med åtte mål over Frankrike. Ho var korkje med i Sommar-OL 2012 eller handball-EM same året, men deltok handball-VM 2013. Etter å ha vore utelaten frå EM-troppa 2014, kom ho tilbake og vart verdsmeister for andre gong i 2015. Under Sommar-OL 2016 spelte ho på det norske bronselaget.
Høgoppløysingsfjernsyn
Høgdefinisjonsfjernsyn, eller High-Definition Television (HDTV)), er eit digital-TV-format med høgare oppløysing enn dei gamle analoge formata PAL og SECAM. Det vert vanlegvis nytta 720 eller 1080 linjer. Den siste typen vert kalla «full HD». HDTV nyttar 16:9 «breiformat».
Tottenham
Tottenham er ein stad i bydelen Haringey nord i London. Det var opphavleg eit landleg område i Middlesex som blei urbanisert og gjort om til eit eige bydistrikt. I 1934 blei det ein valkrins (borough) og i 1965 blei det ein del av Haringey og dermed også Stor-London. Tottenham voks fram ved den romerske vegen Ermine Street.
Til 1870-åra budde få menneske i området, men så introduserte Great Eastern Railway spesielle togruter som arbeidarar hadde råd til å bruka for å pendla til arbeidet. Det blei derfor bygd mange billige arbeidarbustader i Tottenham, noko som over tid førte til at området blei ein forstad til London.
Elva Lea i utkanten av Tottenham utgjorde austgrensa for valkrinsen Tottenham og grensa mellom Middlesex og Essex. Før det var ho også grense for danelovsområda. Ho markerer nå grensa mellom Haringey og Waltham Forest.
BBC Parliament
BBC Parliament er ein britisk fjernsynskanal frå BBC. Han sender direkte og i opptak frå det britiske House of Commons og House of Lords, utvalde komitear, den nord-irske forsamlinga, det skotske parlamentet, den walisiske forsamlinga, det Europaparlamentet og andre aktuelle stader.
Opphavleg sende kanalen berre lyd, og då han blei tilgjengeleg på Freeview viste han bilete berre på ein kvart del av skjermen. Etter tusentals sinte e-postar og brev, og ikkje minst spørsmål frå medlemer av parlamentet, fann ein nok bandbreidde til å sende kanalen over heile skjermen.
Full storm
Full storm er kategori 10 i Beaufortskalaen og er den midtre av stormkategoriane. Vindsnøggleiken er då 24,5 til 28,4 m/s eller 88-102 km/t. I eldre sjønemning heiter vindstyrken storm.
På land
Sjeldan inne i landet. Tre rotveltar. Stor skade på hus.
Til fjells
Full storm og høgare vindstyrker vil dei fleste aldri kome ut for. Tre veltar over leidningar for telefon og straum. Det knakar i tømmerveggar. Lette småhus vert rivne av grunnmuren.
Musikkgruppa Nirvana
Nirvana var ei rockegruppe som blei til i Aberdeen i Washington i 1987. Ho hadde seks medlemmer: Pat Smear, Chad Channing, Kurt Cobain, Jason Everman, Dave Grohl og Krist Novoselic. Namnet på gruppa kjem frå det orientalske frelseomgrepet nirvana.
Musikken deira var ei blanding av punk og alternativ rock, og fekk merkelappen grunge av pressa. Gruppa var òg kjend som ein hovudrepresentant for «Generasjon X». Etter at vokalist en Kurt Cobain tok livet sitt i 1994, løyste gruppa seg opp. Medlemmer av Nirvana har etter oppløysinga dukka opp igjen i grupper som Foo Fighters og Queens of the Stone Age.
Gruppa gav ut sitt første album, Bleach, i 1989. Fram til 1996 gav dei ut fem album. I 1991 kom albumet Nevermind ut, og da fekk Nirvana verkeleg gjennombrotet sitt. Det siste albumet, From the Muddy Banks of the Wishkah (live), vart gjeve ut etter at Kurt Cobain døydde, men var da eit album med opptak frå konsertar i perioden 1989 til 1994.
Mette
Mette er eit kvinnenamn. Det er mykje brukt i Norden, og kan vera ei kortform av Matilde eller Margrete. Det har variantar som Metta, Meta, Metha og Metty. Mette har norsk namnedag den 14. mars.
Mette er også eit tysk slektsnamn.
San Giovanni Suergiu
San Giovanni Suergiu (sardisk Santu Giuànni Suèrgiu, SantuJuanniSruèxu) er ein kommune i Italia som ligg i provinsen Sud Sardegna i regionen Sardinia. Han har 6 055 innbyggjarar. Kommunen dekkjer eit område på 72.37 km² og ligg i ei høgd på 16 meter over havet.
Fakultetet for marin biovitskap, fiskeri og økonomi ved UiT
Fakultetet for marin biovitskap, fiskeri og økonomi er eitt av fakulteta ved UiT Noregs arktiske universitet. Det består av avdelingane Noregs fiskerihøgskole, Handelshøgskolen i Tromsø og Arktisk og marin biologi.
San Nicolò Gerrei
San Nicolò Gerrei (sardisk Paùli Gerrèi, Pàùli Xrexèi) er ein kommune i Italia som ligg i provinsen Sud Sardegna i regionen Sardinia. Han har 774 innbyggjarar. Kommunen dekkjer eit område på 63.52 km² og ligg i ei høgd på 365 meter over havet.
722 Frieda
722 Frieda er ein hovudbelteasteroide. Han blei oppdaga den 18. oktober 1911 av Johann Palisa ifrå Universitäts-Sternwarte Wien.
Bendik Wold
Bendik Wold er ein norsk journalist og samfunnsdebattant. Han starta karrieren si som kulturjournalist i Klassekampen, før han tok til som litteraturredaktør i Morgenbladet. I 2006 gjekk Wold attende til Klassekampen for å tiltre stillinga som redaktør for avisas nye litteratursatsing på laurdagar. Wold har bakgrunn m.a. frå sentralstyret i Sosialistisk Ungdom.
I 2004 skreiv han boka Tredje venstre saman med Magnus Marsdal. Boka har røter i ungdomskonferansen Manifest02, og forfektar eit individualistisk, demokratisk sosialismesyn.
I april 2008 skipa han og tidlegare journalistkollega frå Klassekampen Nils-Øivind Haagensen forlaget Flamme Forlag, som formelt er underlagt forlaget Cappelen Damm. Forlagsredaktørane Haagensen og Wold kallar sjølv Flamme Forlag for eit «allemannsforlag», som primært skal gi ut «ny norsk skjønnlitteratur».
Hav
Hav er store, samanhengande massar av saltvatn, som dekker om lag tre fjerdedelar (71%) av jordoverflata. Dei er svært viktige for oss menneske, både når det gjeld handel, næring og klima.
Dei største ubrotne havfelta vert kalla verdshav, og inneheld eller grensar til ei rekke mindre hav. Ved kantane møter verdshava ofte øygrupper og landmassar som skapar randhav og innhav. Mindre delar av hava vert kalla sjøar, sund, stred, bukter, viker og fjordar. Menneskeskapte kanalar er òg blitt del av hava.
Oseanografi
Snittdjupna på hava er 3,86 km. Stillehavet er i snitt 300 m djupare enn Atlanteren og Indiahavet. Det djupaste punktet i havet er Marianegropa i Stillehavet, som på det djupaste er 10 924 meter. Dette punktet vert kalla Challenger-djupet etter det britiske marinefartøyet Challenger II som først utforska Marianegropa i 1951.
Havyta ligg noko lågare på austsida av hava enn på vestsida, på grunn av jordrotasjonen. I Stillehavet er denne skilnaden omtrent ein halv meter.
Menneske byrja å utforska havet først i 1872, med det britiske marinefartøyet HMS Challenger, som sigla rundt i tre og eit halvt år og tok prøver og målingar frå nesten 70 000 sjømil med hav. Det var denne ekspedisjonen, arrangert av British Museum og the Royal Society i samarbeid med den bristiske regjeringa, som oppdaga den undersjøiske Atlanterhavsryggen. Ekspedisjonen samla dessutan inn m.a. over 4 700 nye artar av havskapningar.
Vi veit foreløpig svært lite om korleis havbotnen ser ut. Det finst ingen gode, offentleg tilgjengelege kart over han. Vi har langt betre kart over månen og Mars enn over vår eigen havbotn. Dette skuldast dels at slike kart er dyre å laga og stort sett har vore rekna for lite nyttige, dels at dei karta som finst, er laga med militære føremål og vert haldne skjult for framande makter.
Klima
Hava har stor innverknad på klimaet på jorda. Vatn held på temperaturar lenger enn luft gjer, slik at kystområde som regel har jamnare temperatur enn innlandsområde. Dette kallar me kystklima.
Havstraumar fører vatn med ulike temperaturar til fjerne strøk, noko som gjer desse områda varmare eller kaldare enn dei skulle vera etter breiddegraden sin.
Det er også over havet at syklonar oppstår. Dei kan òg stå for store og øydeleggjande flodbølgjer og flaumar.
Transport
I nyare tid har ein òg reist nedover i havet med hjelp av u-båtar og djuphavsfarkostar (batysfærer).
Livet i havet
Livet oppstod i havet, og det er ikkje uventa heimen til eit vell av ulike livsformer. Her finn ein alt frå mikroskopiske vesen som mikroalger og cyanobakterier til dei største dyra som finst; kvalane. Ettersom menneska har byrja å gjera meir og meir bruk av havet, vert fleire av desse artane truga. Forureining, for mykje fangst og fiske og ein aukande skipsfart er nokre av dei største plagene til livet i havet.
Hav på andre planetar
Sett frå verdsrommet ser jorda blå ut på grunn av dei store havflatene, og har fått tilnamnet «den blå planeten». Me kjenner ingen andre planetar med flytande vatn på overflata, sjølv om det er mogleg at planeten Mars ein gong hadde det.
Ein trur likevel at det finst vatn under overflata på nokre av månane i solsystemet. Europa er den mest tenkjelege til å ha flytande vatn, medan Triton og andre frosne månar kan ha hatt havområde tidlegare. Det er og mogeleg at planetane Uranus og Neptun har flytande vatn under den tjukke atmosfæra si om dei har ei hard kjerne. Ein kjenner lite til desse planetane sin interne struktur.
Luminescens
Luminescens er lysstråling som er skapt av andre prosessar enn varmestråling, men i staden ofte opptrer ved låge temperaturar. Døme er fluorescens, bioluminescens og fosforescens. Fenomenet kan mellom anna skje ved hjelp av kjemiske eller biokjemiske endringar, elektrisk energi, eller reaksjonar i krystallar.
Ved luminescens blir atoma eller molekyla i eit stoff ved einkvan ytre påverknad eksitert til særskilde energinivå, og sender så ut stråling i form av lys som svarar til overgangar frå desse nivåa. Den spektrale samansetnaden av slikt lys blir annleis enn av lyset som blir sendt ut ved varmestråling. Samansetnaden varierer òg frå stoff til stoff.
Christina Lathan
Christina Lathan, fødd Brehmer, er ein tysk tidlegare friidrettsutøvar frå Altdöbern i Brandenburg som tevla for Aust-Tyskland. Ho vann OL-gull 1976 og EM-gull 1978 i 4 x 400 m stafett og OL-sølv 1976, EM-sølv 1978 og OL-bronse 1980 på 400 meter.
Aktiv
Brehmer forbetra i slutten av april 1976 den austtyske rekorden på 400 meter til 50,10 sekund ved eit stemne i Sotsji i Sovjetunionen. Den 10. mai sette ho verdsrekord i Dresden, ho vart då klokka i mål på tida 49,77. Verdsrekorden vart berre seks veker gammal, til dess polske Irena Szewińska sprang distansen på 49,75 sekund. I OL-finalen i Montreal den 29. juli kneip Brehmer sølvmedaljen på 400-meteren, slått med over sekundet av Szewińska som forbetra verdsrekorden til 49,29. To dagar sprang Brehmer Aust-Tyskland inn til OL-gull og verdsrekord i 4 x 400 m stafett, etter Doris Maletzki, Brigitte Rohde og Ellen Streidt og Doris Maletzki hadde teke seg av dei tidlegare etappane.
I europameisterskapen 1978 kneip Brehmer på ny ein sølvmedalje på 400 m, to hundredels sekund føre Irena Szewińska, begge to vart for statistar å rekne mot Marita Koch som flytta verdsrekorden til under 49 sekund. Meisterskapen i Praha vart avslutta med EM-gull i 4 x 400 m stafett, saman med Christiane Marquardt, Barbara Krug og Marita Koch.
Under Sommar-OL 1980 forbetra ho som Christina Lathan sitt personbeste på 400 meter til 49,66 sekund og fekk bronsen, Marita Koch vart olympisk meister og Jarmila Kratochvílová tok sølv. I 4 x 400 stafett fekk Lathan sølv i lag med Gabriele Löwe, Barbara Krug og Marita Koch.
Solvang & Skåredalen Skolekorps
Solvang & Skåredalen skolekorps er eit skulemusikkorps i Haugesund i Rogaland.
Historie
Korpset stammar frå Breidablikk skolekorps, stifta 1912, men då skulen vart lagd ned, flytta drifta over til Solvang skule som stod klår i 1960. Korpset heitte då Solvang skulekorps. Då Skåredalen skule stod klår i 2003 vart ein del av elevane på Solvang skule flytta over til Skåredalen skole. Skulane valde difor å danna eit felles korps framfor to individuelle, sidan mange av medlemmane som flytta over til Skåredalen allereie gjekk i Solvang skulekorps.
Korpset talte rundt 35 medlemmar hausten 2009, men omstende førde til at korpset talte 12 medlemmar neste år. Styret gjekk då ut med melding at om ingen tok over drifta, ville korpset leggjast ned. I ein periode var det berre 9 medlemmar. Eit nytt styre tok så over, og det vart sett i verk eit aktivt rekrutteringsarbeid. Våren 2016 talde korpset 53 medlemmar, fordelt over eit hovudkorps og eit juniorkorps som starta opp våren 2016.
Rogalandsmesterskapet i korps
Korpset deltek årleg på Rogalandsmesterskapet i skulekorps (RM), og har dei siste åra vist stor fremgang. Frå 2016 deltek korpset i 3. divisjon, og frå 2018 i 2. divisjon.
Norgesmesterskap for skulekorps
Etter sigeren i 3. divisjon i Rogalandsmesterskapet 2017 vart det bestemt at korpset skulle delta i NM for skulekorps i 2018. Korpset valde då å stilla i 3. divisjon under NM.
Stavanger Open
Stavanger Open er ein skulekorpskonkurranse som vert arrangert kvar haust. Korpsa vert dømt på to ulike måtar: I ferdighieter og skodespel
Chicago XIV
Chicago XIV er det tolvte studioalbumet til det amerikanske bandet Chicago, gjeve ut i 1980. Det vart spelt inn på ei tid då det var dalande interesse for bandet og Chicago XIV er eit av Chicago-albuma som har selt dårlegast og var ein kommersiell flopp. Det er òg det siste studioalbumet deira for Columbia Records.
Bakgrunn
Etter det skuffande Chicago 13, og gitaristen Donnie Dacus slutta, meinte Chicago det var på tide med ein ny strategi. I staden for å tilsetje ein ny gitarist i bandet, leigde dei inn Chris Pinnick som studio- og turnémusikar. Dei prøvde seg òg med ein ny produsent, Tom Dowd, som hadde arbeidd med Aretha Franklin, Cream, Eric Clapton og Toto. Chicago gav seg med discostilen og med Dowd i styringa vart albumet ei enkel, meir straumlinjeforma plate, som fekk namnet Chicago XIV. Det kan ha vore eit svar til den underproduserte new wave-stilen på radio på denne tida og albumet var det minst orkestrerte til no av bandet. Det var likevel ikkje det perfekte samarbeidet og Dowd måtte leie ei gruppe der medlemmane ikkje heilt var på same bølgjelengd.
Utgjeving
Peter Cetera tok no ei enno større rolle i bandet og komposisjonane hans var ei blanding av balladar og pop- og rockesongar. Robert Lamm bidrog med rockelåtane «Manipulation» og «I'd Rather Be Rich» (ein song frå 1975) og James Pankow bidrog med den livlege «The American Dream». Som Chicago 13 før, selde Chicago XIV dårleg. Det var klårt at imaget til Chicago var ute av stil i 1980.
Det vart dårleg marknadsført av Columbia Records, eit selskap som i aukande grad skuffa Chicago, og Chicago XIV selde dårleg. Det nådde berre 71. plassen i USA. Det var ingen hitsinglar igjen og «Thunder and Lightning» hamna like under topp 50 på singellista, medan «Song For You» ikkje gjekk inn på lista i det heile. Chicago opplevde òg dårleg sal på konsertane sine under turneen som følgde. Då dei forstod at forholdet deira hadde surna kraftig, enda Columbia Records kontrakten med Chicago. I 1982 fortalte Robert Lamm, Spenninga forsvann for dei, trur eg. Særleg etter at Jeff Wald, som var manageren vår i 1978 og 1979, pressa dei inn i ein latterleg kontrakt på mange millionar, der dei måtte hoste opp ein million dollar kvar gong me gav ut eit album. CBS kom ikkje nær å få pengane att, og dei ønskte å kome seg ut av avtalen. Faktisk enda dei opp med å betale oss for å ende avtalen..
I 2003 vart Chicago XIV remastra og gjeve ut på ny av Rhino Records med tre unytta opptak frå innspelingane, «Doin' Business» (som først kom ut på samlinga Group Portrait i 1991), «Live It Up» og «Soldier of Fortune» som bonusspor.
Bandet
Andre medverkande
Inhulets
Inhulets spring ut i Dneprhøglandet nær byen Kropyvnytskyj i Kirovohrad oblast, kring 30 km frå sjølve Dnepr. Dei to renn parallelt det meste av leia hennar. Inhulets renn sørover gjennom Dnipropetrovsk, Kherson og Mykolaiv oblast, før ho kring 30 km aust for byen Kherson munnar ut i Dnepr.
Chicago XIV
Lister
Album - Billboard (Nord-Amerika)
Inhulets
Nær byen Kryvyj Rih ligg det nokre småøyar i elva.
Nokre av sideelvane til Inhulets er Saksahan og Vysun. Byar langs elva er mellom anna Kryvyj Rih, Inhulets og Snihurivka.
The Ox
«The Ox» er ein instrumental av The Who. Han vart gjeven ut på debutalbumet deira My Generation. Songen er komponert av Pete Townshend, John Entwistle, Keith Moon og den kjende studiopianisten Nicky Hopkins. Sjølv om tittelen på songen var kallenamnet til bassisten John Entwistle, vert det hevda at songen var eit av dei beste nummera Keith Moon utførte på trommer. Songen vart gjeven ut som B-side på den britiske utgåva av singelen «The Kids Are Alright», samt samlealbumet Thirty Years of Maximum R&B.
Skare i Odda
Skare ein tettstad i Ullensvang kommune. Staden har og ligg i Oddadalen, mellom Røldal og Odda sentrum. Riksveg 13 går gjennom bygda. Staden har ein jokerbutikk, barneskule og barnehage, i tillegg til Gamlastovo. Gamlastovo er eit bygg som ligg rett over barnehagen. Det blir det arrangert disco, og loppemarknad, og det går og an å låna bygget.
TV8
Kanalen blir distribuert i Viasat sin kanalpakke (Heile Skandinavia) samt på kabelfjernsyn (berre i Sverige). TV8 finst òg på det digitale nettet (berre i Sverige). TV8 har ei rekkjevidd på 2.172.000 i Skandinavia. Kanalen sender i samsending med Fox News og Bloomberg og dokumentarar.
A Legal Matter
«A Legal Matter» er ein song skriven av Pete Townshend og spelt inn av The Who for debutalbumet deira My Generation. Songen vart spelt inn 12. oktober 1965 i IBC Studios og gjeven ut som B-side til «The Kids Are Alright». Singelen vart gjeven ut av produsent Shel Talmy utan løyve frå The Who den 11. mars 1966 (dagen trommeslaga Keith Moon gifta seg med kjærasten Kim) og nådde 32. plass på den britiske singellista. Dette var eit forsøk på å sabotere for singelen bandet sjølv hadde vald ut, «Substitute», som nådde 5. plass. Songen handlar om to tenåringar som skil seg. Han var første gong Townshend song solovokal på ei innspeling i staden for Roger Daltrey, kanskje fordi songen var for nær Daltrey som på denne tida var involvert i ei skilsmisse med kona si.
Som andre Who-songar skrivne i denne perioden vert kvinna i songen skulda for svik og bedrag.
Songen vart spelt inn av Richard Thompson på albumet hans 1000 Years Of Popular Music i 2003.
723 Hammonia
723 Hammonia er ein hovudbelteasteroide. Han blei oppdaga den 21. oktober 1911 av Johann Palisa ifrå Universitäts-Sternwarte Wien.
Irpin-elva
Irpin eller Irpen (ukrainsk Ірпі́нь; russisk Ирпе́нь) er ei elv i Ukraina og ei høgre sideelv til Dnepr.
Ho er 162 km lang og renn gjennom byen Irpin. Elva munnar ut i Dnepr i Kievreservoaret. Vassnivået i Dnepr på denne staden er derfor opp mot sju meter over det naturlege nivået, så vatnet frå Irpin vert pumpa opp i Kievreservoaret av kraftige elektriske pumper, slik at Irpin i røynda renn oppover.
Området kring Irpen var hjarte i Kievriket og historia nemner elva i samband med fleire viktige hendingar, som slaget ved Irpen i 1321 der storhertugen av Litauen Gediminas (Gedemin) fekk kontroll over landområdet som i dag er det sentrale Ukraina.
Noregs musikkhøgskole
Noregs musikkhøgskole på Majorstua i Oslo er den høgaste utdanningsinstitusjonen for musikk i Noreg. Institusjonen vart grunnlagd i 1973, men har røter attende til Musikkonservatoriet i Oslo, som vart danna som Organistskolen i Kristiania av Ludvig Mathias Lindeman og Peter Lindeman i 1883.
Noregs musikkhøgskole (NMH) har 475 studieplassar, og tilbyr utdanning på bachelor-, master- og PhD-nivå innan utøvande musikk, komposisjon, musikkpedagogikk og musikkterapi. Det er mogleg å studere klassisk musikk, improvisert musikk/jazz og norsk folkemusikk.
Sonja Åkesson
Sonja Åkesson vert ofte skildra som ein nyenkel poet med dikt som kritiserte samfunnet og skildra kvardagen med eit avskala språkbruk. Ho vert nokre gonger kalla «folkhemspoeten». Det store gjennombrotet hennar kom i 1963 med diktsamlinga Husfrid der ho kritisk skreiv om samfunnet som forma den samtidige kvinna. Ho vart sett særs stor pris på av kvinnerørsla på denne tida og vart omfamna av ulike feministiske profilar og rørsler.
Hennar kanskje mest kjende dikt er truleg Äktenskapsfrågan frå gjennombrotsboka Husfrid som vert innleidd med setninga «vara vit mans slav». Andre populære dikt er Åkej og Ja tack.
Som biletkunstnar illustrerte ho mellom anna boka si Hjärtat hamrar, lungorna smälter (1972), og bileta hennar vart viste første gong på Hallands museums høstsalong i 1975.
Ho var gift med diktaren og kunstnaren Jarl Hammarberg. Sonja Åkesson døydde i 1977 av leverkreft.
Sonja Åkesson Sällskapet vart stifta på Gotland i 2000
Highway 61 Revisited av Bob Dylan
Highway 61 er ein veg som går frå Duluth i Minnesota, der Bob Dylan voks opp i 1940- og 1950-åra og sørover til New Orleans i Louisiana.
Songen har fem strofer. I kvar strofe skildrar nokon eit uvanleg problem som vert løyst på Highway 61. I første vers fortel Gud Abraham om å «drepe ein son for han». Gud vil at ofringa skal skje på Highway 61. Denne strofa liknar mykje på Fyrste Mosebok 22 der Gud kommanderer Abraham om å ofre den einaste sonen sin, Isak. I andre vers vert ein stakkar fyr skildra, Georgia Sam, som ikkje lenger kan hjelpast av trygdekontoret. Han vert bede om å dra ned Highway 61.
Berit Ås
Berit Ås er ein norsk sosialpsykolog og tidlegare politikar frå Fredrikstad, busett på Nesbru i Asker kommune. Ås var den første partileiaren i Sosialistisk Venstreparti, og har òg vore ein viktig figur i norsk kvinnerørsle.
Highway 61 Revisited av Bob Dylan
I tredjeverset er det «Mack the Finger» som har problem: «I got forty red white and blue shoe strings / and a thousand telephones that don't ring» («Eg har førti raude, kvite og blå skolisser og tuesen telefonar som ikkje ringer»). «Louie the King» løyser problemet med Highway 61. Fjerde verser er om «den andre mora» og «den sjuande sonen», begge på Highway 61.
Det femte og siste verset er ei soge om ein gamblar som keiar seg, som prøver «å skape den neste verdskrigen» («to create the next world war»). Medhjelparen hans ber han om «å setje opp billige sitjeplassar ute i sola, på Highway 61». Det er ein openberr politisk undertone i denne absurde soga.
Berit Ås
Karriere
Ås var mellom anna ei av kvinnene bak «Kvinnekuppet», ein politisk aksjon som oppmoda til kumuleringar og strykingar på vallistene til kommunevalet i 1971 for å få kvinner inn i styringa av kommunane. På den måten vart det kvinneleg fleirtal i kommunestyret i Asker, 27 kvinner og 20 menn. Dette fullt lovlege «kuppet» vekte internasjonal merksemd.
Highway 61 Revisited av Bob Dylan
Songen vart spelt av PJ Harvey på albumet hennar Rid of Me i 1993. Han har òg vorte spelt av Johnny Winter på det andre albumet hans, Second Winter. Han spelte songen mykje på konsertane sine og framførte songen på 30-årsjubileumet til Bob Dylan som artist i lag med Billy Joel og Johnny Cash.
Berit Ås
Karriere
Mellom dei viktigaste bragdene hennar som forskar reknar ein identifikasjonen av dei fem hersketeknikkane, som ho skreiv om i 1979.
Highway 61 Revisited av Bob Dylan
I 2004 plasserte musikkmagasinet Rolling Stone songen på 364. plass på lista deira over dei 500 største songane gjennom tidene, og på den oppdaterte lista deira frå 2010 var songen flytta ned til 373. plass.
Berit Ås
Karriere
I 1997 vart ho riddar av 1. klasse av St. Olavs Orden. Ho mottok òg ein internasjonal akademikarpris ved Amsterdam Universitet i 1988.
Republikken Texas
Republikken Texas var ein uavhengig nasjon i Nord-Amerika i mesta ti år, mellom 2. mars 1836 og 29. desember 1845.
Greatest Hits, Volume II av Chicago
Greatest Hits, Volume II er eit samlealbum til det amerikanske rockebandet Chicago, og det femtande i alt, gjeve ut i 1981.
Republikken Texas
Republikken Texas erklærte seg som uavhengig stat frå Mexico i 1836 og omfatta heile det noverande Texas og delar av New Mexico, Oklahoma, Kansas, Colorado og Wyoming. Grensa mot USA vart nedfelt i Adams-Onis-traktaten frå 1819 mellom USA og Spania. Grensa i sør og vest mot Mexico var omstridt i heile tidsperioden republikken fanst. Texas hevda at elva Rio Grande var grensa og Mexico at det var elva Nueces som var dette. Denne usemja utløyste seinare den meksikansk-amerikanske krigen etter at USA annekterte Texas i 1845.
Greatest Hits, Volume II av Chicago
Bakgrunn
Etter Chicago XIV i 1980, droppa Columbia Records Chicago frå avtalen sin og avslutta den lukrative kontrakten bandet nyleg hadde signert. Bandet hadde byrja å arbeide med David Foster og var i prosessen med å byggje ein ny identitet, men Columbia måtte i følgje kontrakten gje ut eit album til. Selskapet ønskte derfor å følgje opp den særs suksessrike første samleplata frå 1975, Chicago IX - Chicago's Greatest Hits.
Republikken Texas
I striden som oppstod mellom Mexico og Texas fire dagar etter lausrivinga, vart 183 amerikanarar drepe da tusenvis meksikanske soldatar leidde av general Antonio López de Santa Anna storma Alamo-fortet, etter at fortet først hadde vore omringa ein periode. Mellom dei drepne i slaget ved Alamo var oberst Jim Bowie og kongressmannen Davy Crockett. I fridomskampen for Texas etter dette, vart slagordet «Hugs Alamo!» (eng. Remember the Alamo!) bruka. Den 21. mars 1836 sigra styrkane til Republikken Texas, leidde av general Sam Houston, over meksikanarane i Slaget ved San Jacinto, sikra sjølvstendet til den nye repubikken og gjorde slutt på krigen mellom Mexico og Texas.
Greatest Hits, Volume II av Chicago
Bakgrunn
Det kom ut i november 1981 og inneheldt i hovudsak songar frå Chicago VIII til Hot Streets i 1978. Etter den tid slutta hittane å kome. Det kom ut like før Chicago uventa fekk liv att i karrieren sin med Chicago 16, og nådde berre 171. plassen i USA.
Republikken Texas
Replikken Texas opphøyrde i desember 1845 da Texas vart annektert av USA som den 28. delstaten.
Greatest Hits, Volume II av Chicago
Bakgrunn
Som føregangaren har Greatest Hits, Volume II sidan blitt overteken av The Very Best of: Only the Beginning frå 2002 og er ikkje lenger i sal.
Lister
Album - Billboard (Nord-Amerika)
San Vero Milis
San Vero Milis (sardisk Santu 'èru, Santèru) er ein kommune i Italia som ligg i provinsen Oristano i regionen Sardinia. Han har 2 504 innbyggjarar. Kommunen dekkjer eit område på 72.48 km² og ligg i ei høgd på 10 meter over havet.
12309 Tommygrav
12309 Tommygrav er ein hovudbelteasteroide. Han blei oppdaga den 25. februar 1992 av Spacewatch-prosjektet. Han er namnsett etter den norske astronomen Tommy Grav.
Ballad of a Thin Man
«Ballad of a Thin Man» er ein song av Bob Dylan, gjeven ut på albumet hans Highway 61 Revisited i 1965.
Tyding
«Ballad of a Thin Man» er ein mørk og truande song og omhandlar den ordinære personen «Mr. Jones», som går inn i eit rom med bisarre motkulturelle typar og ikkje veit kva som skjer.
Identiteten til Mr. Jones har lenge vore omdiskutert. Dylan vart spurt i eit intervju i 1965 og sa at han var ein verkeleg person, men hadde eit anna namn. I følgje Dylan var heile teksten ei sann soge. Opningslinja i songen, «You walk into the room, with your pencil in your hand» har gjort at ein trur det kan vere ein journalist. I eit intervju med Q på midten av 1980-talet sa Dylan at personen var Max Jones, ein tidlegare kritikar i Melody Maker som ikkje «forstod» songane til Dylan.
I tillegg kan «Mr. Jones» ha tydd den meir generelle standardiserte amerikanske familien, som var så ulik livet Dylan og motkulturen levde i 1960-åra. Ei anna tolking er at songen er om ein mann som prøver å takle sin eigen homoseksualitet. Det finst mange falliske symbol i teksten («He hands you a bone», «With your pencil in your hand», «A one-eyed midget», «Sword Swallower», «He hands you back your throat») og det er mogelege hentydingar til fellatio («Well, the sword swallower, he comes up to you / and then he kneels», «Here's your throat back, thanks for the loan» «Give me some milk or else go home») og transvestisme («He clicks his high heels»). Med denne tolkinga av songen kan noko av teksten («How does it feel to be such a freak»; «There ought to be a law / Against you comin' around») vise til intoleransen samfunnet på denne tida synte mot homoseksualitet.
Det kan også vere kritikk mot journalistane på den tida. Albumet er prega av ei nådelaus og direkte kritikk frå Dylan, deriblant i songane «Queen Jane Approximately» og «Like a Rolling Stone». I «Ballad of a Thin Man» refsar han journalistane som prøvar å skrive om den blomstande hippie- og motkulturen Dylan deltok i. Heile songen kan gje eit inntrykk av eit sirkus, dvergar med eitt auge, sverdsvelgjarar, nerdar som trur at du er ein freak og nakne menn. Mr. Jones er då journalisten, med blyant og notatblokk som ynskjer å skrive, men òg forstå kva kulturen handlar om. «Because something is happening here, but you don't know what it is. Do you Mr. Jones?» er rett frem. Dei forstår ikkje motkulturen, journalistane kan ikkje skrive om verken Dylan eller songane hans fordi dei ikkje skjøner ein dytt av kva det eigentleg handlar om.
Utgjevingar
Songen kom opphavleg ut på Highway 61 Revisited i 1965 og konsertutgåver er gjeven ut på Before the Flood (1974), Bob Dylan at Budokan (1979), Real Live (1984), Hard to Handle (video, 1986), The Bootleg Series Vol. 4: Bob Dylan Live 1966, The "Royal Albert Hall" Concert (1998) og på The Bootleg Series Vol. 7: No Direction Home: The Soundtrack (2005). Dylan har framført «Ballad of a Thin Man» på konsertar frå songen vart laga og fram til i dag.
Referansar hos andre artistar
Songar av andre artistar har vist til «Ballad of a Thin Man». Nokre av desse er «Yer Blues» frå The Beatles-albumet White Album («I feel so suicidal, just like Dylan's Mr. Jones...») og «Who Is Mr. Jones?» av Momus (som syng «Mr. Jones is a man who doesn't know who Mr. Jones is») frå albumet Little Red Songbook. Somme meiner at Mr. Jones i songen til Counting Crows, «Mr. Jones» er ein referanse til «Ballad of a Thin Man»—ein teori som vert støtta av teksten «I wanna be Bob Dylan, Mr. Jones wishes he was someone just a little more funky».
Vrangeløya
Vrangeløya (russisk остров Врангеля, ostrov Vrangelja) er ei øy i Nordishavet, mellom Tsjuktsjarhavet og Aust-Sibir-havet i Russland. Vrangeløya ligg på begge sider av 180°-meridianen, men den internasjonale datolinja er flytta austover for å unngå øya og Tsjutsjihalvøya på det russiske fastlandet. Det næraste landområdet til Vrangeløya er den vesle, steinete Heraldøya som ligg 60 km lenger aust.
Vrangeløya er om lag 125 km brei og har eit areal på 7600 km². Ho består av kystsletter i sør med ei breidd på opp mot 15 km, eit sentralt belte med låge fjell og ei nordleg kystslette som er opp mot 25 km brei. Tsentralnyjefjella, som går frå aust til vest på øya, er opp mot 40 km breie og 145 km lange frå kyst til kyst. Fjelltoppane her ligg omkring 500 meter over havet, men den høgaste toppen på øya er Sovjetskaja med ei høgd på 1096 meter over havet.